Diari Oficial de la Generalitat Valenciana


Sumari del DOGV 8349, del 28-07-2018 (2018/7534)

RESOLUCIÓ de 27 de juliol de 2018, del director general de Diversitat Funcional, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials, en el sector d'atenció a persones amb diversitat funcional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8349

Data del DOGV
:   28-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7534


Data del document
:   27-07-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * seguretat social

RESOLUCIÓ de 27 de juliol de 2018, del director general de Diversitat Funcional, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials, en el sector d'atenció a persones amb diversitat funcional. [2018/7534]  
  
Antecedents de fet  
  
I. Per Resolució de 15 de març de 2018, de la Vicepresidència i Conselleria d'Igualtat i Polítiques Inclusives (DOGV 8261, 26.03.2018), es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2018, que té com a objecte específic concertar, d'acord amb les disponibilitats pressupostàries existents, els serveis corresponents a 7.170 places, que a continuació es detallen:  
a) Serveis de centres d'Atenció Primerenca per a prevenció de discapacitats i atenció de xiquets/as de 0 a 6 anys: 1.782 places.  
b) Serveis de centres de Rehabilitació i Integració Social (CRIS) per a persones amb trastorn mental greu: 560 places.  
c) Serveis de centres ocupacionals per a la integració sociolaboral de persones amb diversitat funcional: 2.332 places.  
d) Serveis de Centre de Dia per a persones amb diversitat funcional intel·lectual, física i orgànica: 796 places.  
e) Serveis de Centre de Dia per a persones amb trastorn mental greu: 120 places.  
f) Serveis de residències per a persones amb diversitat funcional intel·lectual, física i orgànica: 937 places.  
g) Serveis de residències-centres específics per a Malalts Mentals Crònics (CEEM): 145 places.  
h) Serveis en habitatges tutelats per a persones amb diversitat funcional física o intel·lectual: 344 places.  
i) Serveis en habitatges tutelats per a persones amb trastorn mental greu: 154 places.  
II. Durant el termini establit per a la presentació de sol·licituds, s'han presentat un total de 242 sol·licituds amb un total de 7.475 places sol·licitades per a concert, que es distribueixen de la manera següent:  
a) Per a serveis de centres d'Atenció Primerenca: 1.921 places.  
b) Per a serveis de centres de Rehabilitació i Integració Social (CRIS): 568 places.  
c) Per a serveis de centres ocupacionals: 2.482 places.  
d) Per a serveis de Centre de Dia per a persones amb diversitat funcional intel·lectual, física i orgànica: 814 places.  
e) Per a serveis de Centre de Dia per a persones amb trastorn mental greu: 120 places.  
f) Per a serveis de residències per a persones amb diversitat funcional intel·lectual, física i orgànica: 954 places.  
g) Per a serveis de residències-centres específics per a Malalts Mentals Crònics (CEEM): 147 places.  
h) Per a serveis en habitatges tutelats per a persones amb diversitat funcional física o intel·lectual: 326 places.  
i) Per a serveis en habitatges tutelats per a persones amb trastorn mental greu: 143 places.  
III. Les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Així mateix, hi consta informe que arreplega les entitats i centres que han acreditat disposar d'un certificat de qualitat del centre o servei, amb anterioritat al termini de resolució del procediment de concertació, indicant aquelles que no l'han acreditat, per la qual cosa quedaran obligades a tindre'l en el termini establit en la disposició transitòria cinquena del Decret 181/2017, de 17 de novembre, del Consell, que apareixerà reflectit en el document de formalització del concert social.  
  
IV. Una vegada esmenades les deficiències detectades en la documentació, les comissions tècniques instructores de les direccions territorials de la Conselleria eleven a la Comissió d'Avaluació la relació d'entitats els centres i serveis de les quals compleixen els requisits, amb la puntuació obtinguda conforme al barem establit en l'article 12 (Criteris de selecció i valoració d'entitats) de l'annex I de la resolució de convocatòria.  
V. La Comissió d'Avaluació ha quantificat la totalitat de places oferides de la sol·licituds d'entitats d'iniciativa social, que superen la puntuació mínima de 50 punts, per a cobrir els serveis corresponents a les places establides en la convocatòria pública, d'acord amb la tipologia dels recursos i mòduls econòmics corresponents, de manera que s'ha pogut garantir la continuïtat dels serveis, la concertació i el finançament públic de les places que estigueren sent ocupades per persones usuàries, conforme estableix l'article 5.6 de l'annex de la resolució de convocatòria.  
Així mateix, per limitacions del nombre de places que són objecte de concert, segons ve determinat en l'article 3 de la convocatòria, ha adoptat l'oportú acord, a l'empara de l'article 12.3, per a limitar, si és el cas, aquelles places que suposen una ampliació (sobre les finançades en l'exercici anterior) i places de nova creació o centres nous, en relació amb el nombre de places que excedeixen el límit establit.  
  
Finalment, d'acord amb el que disposa l'article 17.1 de la Resolució de convocatòria (contingut de la resolució en relació amb les places i serveis concertats), correspon estendre els efectes de la resolució de concessió «a l'1 de gener de 2018, per a l'atenció i cobertura de totes aquelles places de centres i serveis que en aquesta data es troben ocupades per usuaris/àries, sempre que l'accés de les persones usuàries s'haguera dut a terme mitjançant una resolució administrativa dictada pels òrgans competents de la conselleria».  
Quant a les dates d'efectes de places a concertar, que suposen una ampliació (sobre les finançades en l'exercici anterior) i en relació amb els centres i recursos socials de nova creació, la Comissió d'Avaluació, d'acord amb les necessitats socials a atendre i les disponibilitats pressupostàries, determina que:  
a) les places en serveis d'atenció ambulatòria i diürna es posaran a disposició de la Conselleria per a l'atenció a les persones usuàries: a partir de l'1 de setembre de 2018.  
b) les places en serveis d'atenció residencial (residències i habitatges tutelats) es posaran a disposició de la Conselleria per a l'atenció a les persones usuàries: a partir de l'1 d'agost de 2018.  
VI. Pel Consell, en sessió de 20 de juliol de 2018, s'ha autoritzat la proposta de resolució que ha sigut remesa pel titular de la Direcció General de Diversitat Funcional, que arreplega, d'acord amb els criteris esmentats, el nombre de places i serveis a concertar en cada centre de les entitats d'iniciativa social per a l'exercici 2018, amb el seu import global, que ascendeix a total de 24.121.015,00 euros.  
VII. Hi ha crèdit adequat i suficient per a l'adopció del present acord, amb càrrec al programa pressupostari 313.40, Diversitat funcional, capítol IV, codi S6738, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, arreplegat en la Llei de Pressupostos de la Generalitat per a l'any 2018,  
  
  
Fonaments de dret  
  
Primer. Correspon a la persona titular de la Direcció General de Diversitat Funcional, per delegació de la vicepresidenta i consellera d'Igualtat i Polítiques Inclusives, la resolució del procediment d'acció concertada convocat per Resolució de 15 de març de 2018, de la Vicepresidència i Conselleria d'Igualtat i Polítiques Inclusives (DOGV 8261, 26.03.2018), per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2018.  
Segon. La Llei 5/1997, de 25 de juny, de la Generalitat, per la qual es regula el Sistema de serveis Socials en l'Àmbit de la Comunitat Valenciana (en redacció donada per Llei 13/2016, de 29 de desembre, de mesures), estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual, a través dels quals les administracions competents podran organitzar la prestació de serveis a les persones de caràcter social el finançament, accés i control de les quals siguen de la seua competència.  
  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 del Decret 181/2017, de 17 de novembre, del Consell, correspon a la persona titular de la Conselleria competent en matèria de serveis socials efectuar la convocatòria de concerts amb entitats d'iniciativa social, mitjançant una resolució, que arreplega aquells aspectes i elements que estableix la norma esmentada, tot delimitant l'objecte i, si és el cas, nombre de places i característiques de les prestacions susceptibles de concert, així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social, sota els principis de transparència, publicitat i no-discriminació.  
  
Cinqué. El procediment de concertació s'ha dut a terme d'acord amb les condicions generals que s'estableixen en la convocatòria dels acords d'acció concertada en matèria de serveis socials, en el sector d'atenció a persones amb diversitat funcional, havent-se analitzat les sol·licituds presentades per la Comissió d'Avaluació, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats conforme s'estableix en l'article 12 de l'annex I de la resolució de convocatòria.  
  
Sisé. El contingut de la resolució en relació amb les places i serveis concertats ve regulat en l'article 17 de l'annex I de la resolució de la convocatòria, per la qual cosa escau determinar les places dels centres que són objecte de concert, en què s'estableix la reserva i ocupació de part o la totalitat de places, amb l'import de l'anualitat determinat per a cada centre en funció del nombre de places concertada, el mòdul econòmic aplicable i nombre de dies de prestació del servei. Així mateix, en annex s'arreplega les places i serveis oferits per entitats d'iniciativa social que, per excedir el nombre de places objecte de la convocatòria, escau denegar, motivant-ne la causa.  
  
Per tot això, d'acord amb el que disposa l'article 18 del Decret 181/2017, de 17 de novembre, del Consell, i l'apartat quart de Resolució de 15 de març de 2018, de la Vicepresidència i Conselleria d'Igualtat i Polítiques Inclusives, a proposta de la Comissió d'Avaluació, amb l'autorització prèvia del Consell, i per delegació de la vicepresidenta i consellera d'Igualtat i Polítiques Inclusives, resolc:  
  
Primer  
Aprovar l'acord d'acció concertada i el concert de serveis i places de centres d'atenció social a persones amb diversitat funcional, que consten en l'annex 1 d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2018.  
L'aprovació de la concessió de concerts socials per a l'any 2018, per import total de 51.074.697,00 - s'efectua amb càrrec al crèdit consignat en el programa pressupostari 313.40, Diversitat funcional, capítol IV, aplicació pressupostària S6738 (manteniment / concerts de places en centres per a persones amb diversitat funcional).  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que estableixen els articles 20 i 21 de l'annex I de la resolució de convocatòria.  
Els concerts socials que se subscriguen, tindran una duració d'un any, d'acord amb el que estableix la convocatòria, des de la data d'efectes fixada en la resolució i el document de formalització, finalitzant el dia 31 de desembre de 2018, sense perjuí de la seua possible pròrroga.  
  
Segon  
Desestimar parcialment i denegar a les entitats d'iniciativa social i centres que consten en l'annex 2, el nombre de places oferides que s'hi indiquen, per les causes que així mateix apareixen relacionades.  
  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, potestativament, poden interposar recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 27 de juliol de 2018.- El director general de Diversitat Funcional: Antonio Raya Álvarez.